Karen Hækkerup (S), 2006-03-22:
Jamen vi har bestemt ikke noget imod, at børn lærer noget, når de er i daginstitution.
Vi mener bare ikke, det er det primære formål med at være i vuggestue eller børnehave, at man skal lære noget.
Der skal man tilbydes omsorg, og man skal selvfølgelig også understøttes i den udvikling, der gør, at man er villig og parat til at indgå i læringsprocesser senere hen.
Men vi sætter det altså ikke som et mål, at børn skal lære noget, mens de går i vuggestue eller børnehave.
Det er selvfølgelig ingen skade til, at de gør det, for det gør de, når de er omgivet af stimulerende voksne, som udfordrer børnene på de niveauer, de nu engang er på.
Men det, spørgsmålet drejede sig om, er den der kvalitet.
Og der svarede ministeren ikke på, hvordan den skal måles.
Hvordan vil man måle kvaliteten i daginstitutionerne?
Er det det håndgribelige med antal kvadratmeter pr. barn i institutionerne, hvor vi jo ved, at der er puttet flere børn i institutionerne?
Og selv om ministeren nu afviser, at der er skåret på det her område, så ved vi jo, at BUPL har været ude at sige, at der mangler 9.000 pædagoger, i forhold til hvad der burde have været.
Så det er jo ikke sådan, at alt er lysegrønt på det her område.
Med hensyn til BUPL vil jeg bare sige: Jamen BUPL mener jo altid, at der mangler pædagoger.
Altså, det mente de jo også under den mangeårige socialdemokratiske ledelse af landet.
BUPL mener altid, at der mangler pædagoger.
Det er der slet ikke noget nyt i.
Det, jeg bare kan konstatere, er, vi aldrig har brugt så mange penge på at passe børn i daginstitutionerne pr. barn, som vi gør i øjeblikket.
Og det synes jeg også fru Karen Hækkerup skulle glæde sig over i stedet for at være utilfreds over det.
Men det korte af det lange er, at vi gerne vil måle på, om de forskellige projekter og tiltag, der gennemføres i daginstitutionerne, går godt, indsamle viden om det og systematisere den viden, sådan at vi bedre kvalitativt kan vurdere, hvordan vi gør det endnu bedre, så forældrene bedre kan vælge.
Så vil jeg sige, at jeg slet ikke forstår, at det ikke også – ud over at børnene selvfølgelig skal trives – skal være et formål, at børnene gennemgår en læringsproces; der kan jeg ikke forstå, vi er uenige.
Det, der jo er afgørende for, at vi kan give alle børn lige muligheder, er, at de børn, som kommer fra svage miljøer, hvor de ikke får den stimulering, de skal have, så kan få den stimulering og den udvikling i daginstitutionen, sådan at de, når de kommer i skole, er lige så parate til at lære som andre.
Og der troede jeg egentlig, Socialdemokratiet var enig med os i regeringen om, at børn skal have lige muligheder.
Så fik ministeren lejlighed til igen at få nævnt de 2 mia. kr., som vi stadig væk er mange der glæder os til at få at vide hvordan skal bruges, og som vi håber vil dække mere end de 2 mia. kr., der er sparet på området, siden regeringen kom til.
Jeg vil gerne spørge til den kvalitet, man nu vil måle.
Jeg har ikke noget imod, at man skal måle kvalitet.
Men vil ministeren ikke forklare og uddybe, hvordan man har tænkt sig at måle kvaliteten?
For det er meget vanskeligt for mig at forstå, hvordan man vil måle, hvordan børn har det.
Man kan selvfølgeligt måle, hvor mange sygedage de har, hvor mange der i utide melder sig ud af institutionen, og hvor mange forældre der henvender sig til personalet og ønsker samtaler, fordi barnet er i mistrivsel.
Men drejer det her sig i virkeligheden ikke om, at man nu vil svøbe endnu flere nedskæringer og forringelser på børneområdet ind i noget frit valg-retorik, hvor man vil snakke benchmarking i stedet for at komme frem til det, det virkelig drejer sig om, nemlig at sikre, at daginstitutionerne har de ressourcer, der skal til, har uddannet personale, der ved, hvad de har med at gøre, sådan at børnenes hverdag og udvikling er sikret?
Er det i virkeligheden ikke det, der er kernen i det?
Under denne regering sætter vi rekord i ressourceforbrug, når det gælder omkostningerne pr. barn i landets daginstitutioner.
Så det går faktisk rigtig godt med at styrke indsatsen på området.
Og det er jeg da glad for at få lejlighed til at understrege endnu en gang.
Når fru Karen Hækkerup så spørger, hvad det skal bruges til, vil jeg sige, at der ikke er nogen grund til at være så skeptisk og negativ over for det.
Det skulle fru Karen Hækkerup hellere bakke op om.
For det er jo det, det drejer sig om: dels at vi simpelt hen kan lære af hinanden, hvad der går godt, og hvad der går skidt, dels at forældrene får et bedre grundlag for at vælge, hvilken daginstitution der nu bedst passer til deres familie.
Årsagen til, at jeg har stillet det her spørgsmål, som drejer sig om kvalitet i institutionerne, er jo, at det ligger Socialdemokraterne meget på sinde, at vi skal have nogle ordentlige institutioner, hvor der er omsorg for børnene, hvor der er tid til dem, og hvor der er nærvær og plads, ikke kun til, at de kan blive passet, men også støttet i deres udvikling.
Når nu jeg alligevel synes, det er vigtigt at spørge ministeren i dag, om det er under overvejelse i regeringen, at kvaliteten i daginstitutioner skal måles og offentliggøres, hænger det Fttmo065.fm Page 4920 Thursday, May 18, 2006 10:13 AM sammen med, at Venstre er kommet med et familiepolitisk oplæg, hvori de sammenligner børnehaver med private leverandører og skriver, at de skal benchmarkes: Hvis man skal have et frit valg som forældre, så er man nødt til at vide, præcis hvor god en institution er.
I den forbindelse synes jeg det er meget vigtigt at få at vide, om det er inde i regeringens overvejelser, at sådan nogle institutioner nu skal kvalitetsmåles, og i givet fald hvordan sådan en måling skal finde sted.
Eller er det noget mere håndgribeligt?
Vil man til at måle, hvor mange voksne der er pr. barn, hvor mange m2 der er, eller hvor mange kroner der er til oplevelser eller den slags?
Jeg glæder mig til et svar.
Som man vil vide, har regeringen afsat plads i budgetterne til at bruge 2 mia. kr. over de næste 4 år til at styrke kvaliteten i landets daginstitutioner og i børnepasningen generelt.
Der er vi i fuld gang med at udvikle de tiltag, der skal gennemføres, for så vidt angår de første 400 mio. kr., og vi afsætter yderligere 1,6 mia. kr. i årene fremefter, når vi laver finansloven for 2007.
I den forbindelse indgår det i den aftale, vi har lavet om de første 400 mio. kr., at vi etablerer en ny evaluerings- og rådgivningsfunktion, der netop skal have til formål at stå for en systematisk løbende vurdering af, hvordan vi bruger pengene, og hvordan vi bruger dem bedst muligt, når det gælder børnepasningen og daginstitutionerne.
Det er vigtigt, at vi indsamler viden om effekten af de forskellige tiltag, der er i daginstitutionerne og i dagtilbuddene, set i forhold til børnenes trivsel og børnenes læring.
Det har egentlig undret mig, at man ikke før har etableret en sådan systematisk videnindsamling, for vi bruger jo immervæk 29 mia. kr. om året på børnepasning.
Det er egentlig mærkeligt, at man ikke før har haft den tanke, at vi bør være lidt mere systematiske med hensyn til at indsamle viden om, hvordan de penge bruges bedst muligt.
Så ja, vi har tænkt os at evaluere og indsamle viden i højere grad end før om effekten af de ting, vi gør, ikke mindst om de projekter, vi nu sætter i gang inden for beløbsrammen på de 2 mia. kr. over 4 år.
»Er det under overvejelse i regeringen, at kvaliteten i daginstitutioner skal måles og offentliggøres?«